Jane gjør alt for at man skal trives, og hun kommer med gode tips som bidrar til å gjøre oppholdet i London til en god opplevelse. Hjemmet hennes er både stilig og praktisk, soverommet for gjestene er meget praktisk utformet med garderobe-rom under den opphøyde dobbeltsenga, også meget praktisk med et eget lite baderom med dusjhjørne, liten vask og toalett, innafor soverommet. Hagen hennes, på baksiden i forhold til gata og hovedinngangen, er sjarmerende med trær, busker og blomster, der kan man sitte på værmessig sett gode dager uten å bli forstyrret av lokal trafikk, huset hennes ligger, for den sakens skyld, i en sidegate, så lokal trafikk er uansett et svært marginalt problem.
Lokalområdet har mye å by på både i form av små kafeer, puber og små butikker samt ikke minst en flott park og grøntarealer med ett lite vatn med et yrende fugleliv i og rundt, der er det godt å ta seg en spasertur, joggetur eller rett og slett bare slappe av på en av benkene.
Kommunikasjonen inn til Londons sentrale områder er også gode, både med buss, tog og ikke minst undergrunnsstasjon i nærheten. Selv benyttet jeg alltid undergrunnen, herfra og inn Northern Line, som fra stasjonen Tooting Bec, tok meg inn til sentrale områder på ca. 15 minutter, reisetiden til/fra Heathrow flyplass er på ca.90 minutter fra/til Terminal 2.